SporttiRakki

Nettiluento ti 26.5. – Kisajännitys
2026-05-26 18:30 - 20:30 (Europe/Helsinki)
Tiistai 26.5.2026 klo 18.30-20.30 – Kisajännitys

Tällä luennolla keskitymme jännitykseen, mikä on tuttu tunne monelle koiraharrastajalle – niin kilpailuissa kuin treeneissäkin. Tässä koulutuksessa tarkastellaan, mitä jännittävissä tilanteissa tapahtuu kehon ja mielen tasolla, sekä miten omaa tilaa voi oppia säätelemään. Saat ymmärrystä jännityksen taustalla vaikuttavista tekijöistä sekä käytännöllisiä keinoja, joiden avulla voit säädellä jännitystä suoritustilanteissa. Kun ohjaaja pystyy kannattelemaan omaa tilaansa, koirakolle syntyy parhaat mahdolliset edellytykset onnistua.

Luennon teemat

Mitä jännittävissä tilanteissa tapahtuu? Ymmärrä, miten jännitys näkyy kehossa, ajatuksissa ja toiminnassa – ja miksi se aktivoituu usein juuri treeni- ja kilpailutilanteissa.
Miten jännitys vaikuttaa ohjaamiseen ja koiraan? Tarkastellaan, miten ohjaajan tila heijastuu tekemiseen ja millä tavoin koira aistii muutoksia ohjaajan vireessä.
Keinoja jännityksen säätelyyn suoritustilanteissa: saat käytännöllisiä työkaluja, joiden avulla voit rauhoittaa kehoa, selkeyttää ajatuksia ja kannatella omaa tilaasi treeneissä ja kilpailuissa.

Katso myös aiempi luento!
Maria piti aiemmin tänä vuonna luennon ”Koiraharrastajan mielentila – tavoitteena yhteinen kupla”, joka sai paljon positiivista palautetta. Tuo luento on edelleen katsottavissa luentoarkistosta, joten kannattaa katsoa tuo luento vielä ennen kisajännitysluentoa. 😊

”Todella tärkeä aihe, kiitos hyvästä luennosta!”
”Tämä oli todella mielenkiintoinen luento ja pisti miettimään sekä omaa harrastamista että arkielämää koiran kanssa.”
”Todella tärkeä ja hyvä luento! Kiitos myös hyvistä harjoituksista joita nyt voi työstää oman mielen kanssa luennon jälkeen.”

Luennoitsijan esittely
Luennoijana toimii psykoterapeutti Maria Matilainen.

”Haaveenani on puhua lempeydellä, myötätunnolla ja vahvalla psyykkisen hyvinvoinnin ammattitaidolla koiraharrastajien mielestä ja mielen taitojen vahvistamisesta. Siitä, miten tunteemme, kehomme, hermostomme, vireystilamme, ajatuksemme ja toimintamme ovat jatkuvasti läsnä koirien kanssa eläessämme, treenatessamme ja kisatessamme.

Olen itse ollut aktiivinen koiraharrastaja vuodesta 1998 lähtien, ja toimin työssäni psykoterapeuttina, psyykkisenä valmentajana, psykologian aineopettajana sekä koulutan paljon psykologian parissa muita alan ammattilaisia.
Minut löydät IG-tililtäni @koiraharrastajanmieli”

Näin pääset luennolle

Mikäli et ole vielä jäsen, liity ensin jäseneksi! Nettiluennoille on pääsy vain jäsenillä ja ne ovat jäsenille ilmaisia. Jäsenillä on yhdellä jäsenmaksulla katsottavissaan satoja tunteja videomateriaalia.
Pääset katsomaan luennon jäsenten luentoarkistosta (myös tallenteena), kunhan olet kirjautunut jäsentunnuksillasi sisään. Jäsenyytesi tulee vain olla voimassa.

Liity jäseneksi

SporttiRakin nettiluennot
SporttiRakin järjestämille nettiluennoille voit osallistua suoraan kotisohvalta käsin. Et tarvitse osallistumiseen muuta kuin pääsyn nettiin. Luennoitsijoina toimivat oman alansa huippuammattilaiset ja luentoja järjestetään 1-2 krt kuussa. Luennoille pääsy on vain jäsenille, jotka näkevät ne veloituksetta – myös tallenteina jälkikäteen jäsenten luentoarkistosta. Suorassa lähetyksessä luennoitsijalta on mahdollisuus kysyä live chatin kautta myös lisäkysymyksiä.
